b"\n_START_ARTICLE_\nSaint John's (Antigua i Barbuda)\n_START_SECTION_\nHist\xc3\xb2ria\n_START_PARAGRAPH_\nSaint John va ser fundada el 1632 com una petita masia quan un grup de brit\xc3\xa0nics liderats per Edward Warner van arribar a Antigua des de l'illa ve\xc3\xafna de Saint Christopher i Nevis. Posteriorment, l'Edward Warner es va convertir en el primer governador d'Antigua, el segon depenent de les fonts, i l'illa inicialment va ser poblada pels ciutadans brit\xc3\xa0nics i especialment pels irlandesos. Durant els seus primers anys Saint John va ser atacada constantment pels Caribs i pels francesos._NEWLINE_Al 1667 la masia va comen\xc3\xa7ar a cr\xc3\xa9ixer, i l'arribada d'esclaus d'\xc3\x80frica va permetre el desenvolupament de la ind\xc3\xbastria del cultiu de la canya de sucre. Al 1680, es va iniciar la construcci\xc3\xb3 d'un fort davant de la badia. Va ser finalitzat el 1706 sota el nom de Fort James._NEWLINE_El 1689 Saint John era ja m\xc3\xa9s gran que Falmouth, per\xc3\xb2 l'any seg\xc3\xbcent un hurac\xc3\xa0 va destruir gaireb\xc3\xa9 tot el poble i tots els vaixells atracats al port. Es van perdre m\xc3\xa9s de 18 embarcacions._NEWLINE_El 1702, es van tra\xc3\xa7ar adeq\xc3\xbcadament els carrers i es va construir un mercat, a m\xc3\xa9s es va designar un pregoner i guardes del poble; Aquests \xc3\xbaltims van construir artefactes de c\xc3\xa0stig i humiliaci\xc3\xb3 per als habitants que comet\xc3\xa8ssin crims menors._NEWLINE_El 1747 es va iniciar la construcci\xc3\xb3 de la Cort de Just\xc3\xadcia, amb la doble funci\xc3\xb3 quan no era usada de funcionar com a sala de ball. Actualment l'edifici \xc3\xa9s el Museu d'Antigua i Barbuda. El 1769, un incendi va destruir 260 cases de Saint John, el que representava dues terceres parts del poble._NEWLINE_El 1784 va arribar el fam\xc3\xb3s Almirall Horatio Nelson, encara a l'inici de la seva carrera; Nelson va ordenar la construcci\xc3\xb3 d'una drassana que actualment porta el seu nom, i va intentar canviar les lleis comercials de navegaci\xc3\xb3 locals. Nelson no era ben vist al poble, motiu pel qual intentava evitar entrar-hi,  mantenint-se la major part del seu temps en el seu vaixell atracat al port de la poblaci\xc3\xb3._NEWLINE_El 1801 es va iniciar la construcci\xc3\xb3 de la resid\xc3\xa8ncia del governador, que fins llavors havia estat habitant sempre en cases llogades. El 1830 es va construir la primera biblioteca a les Antilles Brit\xc3\xa0niques, encara que era de propietat privada._NEWLINE_El 1842 s'hi va establir la diocesi d'Antigua, fet que va permetre que Saint John fos declaraca una ciutat._NEWLINE_Amb l'arribada d'emigrants des de Madeira, la ciutat va cr\xc3\xa9ixer encara m\xc3\xa9s, i el 1850 es va obrir una oficina de correus. El 1867ves va construir un embassament als afores de la ciutat, fet que va permetre establir un servei d'aigua potable.\n_START_SECTION_\nEconomia\n_START_PARAGRAPH_\nSaint John \xc3\xa9s una de les ciutats m\xc3\xa9s desenvolupades i cosmopolites de les Antilles Menors. La ciutat \xc3\xa9s famosa pels seus centres comercials, aix\xc3\xad com per les botigues repartides per tota la ciutat, i per la venda de joies de disseny i la roba d'alta costura. Tamb\xc3\xa9 hi han botigues de roba dedicades a una gran diversitat d'estils._NEWLINE_Saint John atrau molts turistes dels complexos hotelers exclusius de l'illa, aix\xc3\xad com dels creuers que atraquen als seus molls a Heritage Quay i a Redcliffe Quay varis cops a la setmana._NEWLINE_La banca d'inversi\xc3\xb3 t\xc3\xa9 una forta pres\xc3\xa8ncia a la ciutat. Moltes de les institucions financeres m\xc3\xa9s grans del m\xc3\xb3n tenen oficines a Saint John._NEWLINE_Hi ha un mercat a l'extrem sud-oest de la ciutat on cada dia venen productes frescos tals com la carn i el peix._NEWLINE_La destil\xc2\xb7leria Antigua Distillery Limited  es troba a la Ciutadella i \xc3\xa9s l'\xc3\xbanica destil\xc2\xb7leria de rom a l'illa. La producci\xc3\xb3 anual supera els 180.000 litres embotellats.\n_START_SECTION_\nCultura\n_START_PARAGRAPH_\nLa ciutat compta amb alguns museus, incloent-hi el Museu d'Antigua i Barbuda i el Museu de l'Art Mar\xc3\xad, una petita instal\xc2\xb7laci\xc3\xb3 que cont\xc3\xa9 roca fossilitzada, pedres volc\xc3\xa0niques, fusta petrificada, i una col\xc2\xb7lecci\xc3\xb3 de m\xc3\xa9s de deu mil projectils i artefactes procedents de diversos naufragis. _NEWLINE_Just a l'est de Saint John hi ha l'Estadi Sir Vivian Richards, un estadi per a diversos esports situat a North Sound, que va ser creat principalment per a partits de cricket, i que va ser la seu de la Copa del M\xc3\xb3n de Cricket de 2007. L'Antigua Recreation Ground (Terreny de Jocs d'Antigua) \xc3\xa9s l'estadi nacional i est\xc3\xa0 ubicat a Saint John.\n_START_SECTION_\nCatedral de Saint John\n_START_PARAGRAPH_\nL'horitz\xc3\xb3 de Saint John est\xc3\xa0 dominat per les torres blanques barroques de la catedral que porta el nom de la ciutat. L'actual edifici va ser constru\xc3\xaft el 1845, sent aquest el tercer temple que allotja la catedral, despr\xc3\xa9s de les destruccions degudes als terratr\xc3\xa8mols del 1683 i 1745. Les portes de ferro de la fa\xc3\xa7ana sud de la catedral estan decordades per pilars amb est\xc3\xa0tues de Sant Joan l'Evangelista i Sant Joan Baptista. Aquestes figures van ser robades pel vaixell HMP Tempe el 1756 d'un vaixell franc\xc3\xa8s que es dirigia a l'illa de Martinica.\n_START_SECTION_\nMuseu d'Antigua i Barbuda\n_START_PARAGRAPH_\nEl Museu d'Antigua i Barbuda est\xc3\xa0 situat a la esquina entre Long street i Market street, i ocupa l'edifici de l'antic tribunal colonial, constru\xc3\xaft el 1747 al solar que ocupava el primer mercat de la ciutat. \xc3\x89s l'edifici en \xc3\xbas m\xc3\xa9s antic de Saint John. Les exposicions arqueol\xc3\xb2giques del museu mostren la vida dels primers habitants del pa\xc3\xads, aix\xc3\xad com la dels esclaus i els colons. El museu exposa utensilis arauacs (tribus ind\xc3\xadgenes origin\xc3\xa0ries de les Antilles) i colonials procedents de les excavacions arqueol\xc3\xb2giques de les illes. Tamb\xc3\xa9 mostra una r\xc3\xa8plica d'una casa arauaca i maquetes de la plantacions de sucre que expliquen la hist\xc3\xb2ria del pa\xc3\xads. El museu conserva aix\xc3\xad mateix un bat de criquet del jugador d'Antigua Viv Richards.\n_START_SECTION_\nPalau governamental\n_START_PARAGRAPH_\nEl palau governamental de Saint John \xc3\xa9s la resid\xc3\xa8ncia i seu del governador general d'Antigua. L'edifici va ser constru\xc3\xaft en estil colonial i est\xc3\xa0 envoltat de jardins. Es troba a la zona est de la ciutat. L'edifici no t\xc3\xa9 visites tur\xc3\xadstiques regulars, encara que poden ser concertades al Departament de Turisme d'Antigua i Barbuda a Long Street\n_START_SECTION_\nFort James\n_START_PARAGRAPH_\nEl Fort James va ser constru\xc3\xaft el 1706 per protegir el port de Saint John, i \xc3\xa9s un dels molts forts que la Gran Bretanya va construir en les seves col\xc3\xb2nies caribenyes al segle XVIII per protegir-les i salvaguardar-les de les invasions de la Marina Francesa. Est\xc3\xa0 situada a la zona nord-oest de la ciutat. S'hi conserven els antics polvorins, canons de defensa i els fonaments de les muralles del fort. El principal atractiu tur\xc3\xadstic del Fort James s\xc3\xb3n les excel\xc2\xb7lents vistes al port de Saint John. Hi ha altres forts als voltants com Fort George, Fort Charles, Fort Shirley, Fort Berkeley i Fort Barrington.\n_START_SECTION_\nAltres\n_START_PARAGRAPH_\nEls divendres i dissabtes al mat\xc3\xad, es celebra un mercat de productes agr\xc3\xadcoles i artesania als afores al sud de la ciutat. Saint John compta amb diversos molls per vaixells de creuer, un centre comercial, nombroses botigues, i una gran oferta hotelera._NEWLINE_Saint John compta amb un Jard\xc3\xad bot\xc3\xa0nic situat prop de la intersecci\xc3\xb3 de Factory Road i d'Independence Avenue (Jard\xc3\xad Bot\xc3\xa0nic de Antigua)._NEWLINE_El Museu d'Art de la Marina, situat a Gambles Terrace, \xc3\xa9s una petita instal\xc2\xb7laci\xc3\xb3 que alberga roques f\xc3\xb2ssils, pedres volc\xc3\xa0niques, fusta petrificada i una col\xc2\xb7lecci\xc3\xb3 de m\xc3\xa9s de 10.000 petxines. Tamb\xc3\xa9 exhibeix objectes de diversos naufragis de vaixells brit\xc3\xa0nics."